
PE  C  V  R  A  OCVLORVM 

IN  LITERARVM  STVDIIS. 


Homo,  vniucrfi  telluris  et  aftrorum  contempla¬ 
tor,  praeltantiam  fuam  comparatione  cum  aliis 
rebus  creatis  bene  cognofcit,  vfum,  quem  ex 
his  percipit,  attentius  indagat,  et  commoda  vitae  inde 
oriunda  ita  dirigere  annititur,  vt rebus,  in  conferuationem 
et  oblectamentum  liium  fa&is,  non  laedatur,  iis  potius  in 
omnibus  vitae  generis  viciilitudinibus  re£te  fruatur.  Hanc 


corporum  naturalium  conditionem  intelligunt  et  in  vfus 
fuos  conuertunt  ii,  qui  vel  coeci  nati,  vel  per  morbum  lumi- 
4ie  oculorum  priuati  funt,  in  quibus  plerumque  fagacita- 
tem  quandam  lingularem,  ideas  per  alios  lenfus  inuenien- 
di,  admiramur,  qua  ad  egregiam  memoriae  et  ingenii  ip- 
fiusque  adeo  iudicii  vim  euehuntur*  Re  autem  accura¬ 
tius  perpenfa,  praeltantiam  eorum  tantum  ad  triftitiam 
conditionis  eius,  in  quam  conie&i  funt ,  metimur  ,  longe- 

A  2  que 


IV 


que  feliciores  iudicamus  eos,  qui  minifterio  onfrnium  fen- 

fuum,  inprimis  vifus,  rerum  dilquifitiones  fulcipiuntet 
exfequuntur. 

Elf  certe  oculorum  lingularis  aliqua  prae  aliis  corpo¬ 
ris  partibus  excellentia,  quam  non  ex  fabrica  anatomice 
confiderata  tantum ,  fed  et  ex  mechanifmo,  in  variis  mu¬ 
tationibus  confpicuo,  phyfiologice  contemplamur  et  efie- 
ftibus  cognofcimus.  Edi  enim  in  viliflimis  corporis 
partibus,  vt  in  pilo,  qui  euellitur,  in  vngue,  qui  praefcindi- 
tur,  earumque  fabrica  diuini  artificis  fapientia  non  minus, 
quam  in  cerebro  et  corde  elucefcit:  non  abiudicanda  ta¬ 
men  efl  partibus  quibusdam  praedantia,  quae,  fi  vlla  in 
parte,  in  oculo  profefto  cernitur.  Situs  bulbi  et  eius  mo¬ 
bilitas,  opercula  palpebrarum,  oculum  defendentia, 
crymarum  et  humoris  febacei  inungentis  vfus  et  apta  de- 
riuatio,  concinna  bulbi  labrica,  in  denlitate  externae,  va- 
fculofa  vbertate  mediae,  et  neruola  teneritate  internae 
tunicae  polita.,  puritas  et  difpofitio  humorum  contento¬ 
rum,  ex  quibus  pelluciditas  et  ex  varia  denlitate  apta  radio¬ 
rum  refraftio  cognofcitur ,  vafa  arteriofa  oculi,  ex  intimis 
ianguinis  cerebralis  fontibus  maximam  partem  deriuata , 
venae,  ad  facilem  fangu inis  regreflum  parandum  difpofitae, 
copia  neruorum  ex  fecundo,  tertio  et  quarto  et  maxima 
parte  quinti  et  fexti  paris  neruorum  ex  encephalo  oriun¬ 
dorum  dedudta ,  horum  egregius  nexus  et  confenfus, 
mufculorum  teneriorum  liberiores  motus,  haec  cunfta, 
etfi  tantum  obiter  perluflrantur,  admirandam  oculorum 
vim  fatis  produnt,,  et  eos,  qui  in  partium  harum  difqui- 

fitione  cum  cura  verfantur ,  atque  ex  fabrica  asionum 
compositarum  rationes  eruere  ftudent,  non  raro  velui: 
ftupore  defigunt.  Non  tantum  autem  phyfiologica  oculi 
confideratio  adeo  fubtilis  ert,  fed  morborum  genelis  in 
his  partibus,  et  varietas  remediorum,  tantam  rerum  diiu- 
dicandarum  offert  copiam ,  vt  certe  f  fi  vel  maxime  no- 
rtris  temporibus  vtiliflimis  inuentis  inclaruerit  chirurgia 
oculorum,  multa  tamen  porteris  relinquantur. 

Quo  nobilior  autem  et  elegantior  oculi  fabrica. ert, 
eo  maior  cura  ab  iis  adhibenda  videtur,  qui  in  variis  negotiis 
hoc  vifus  organum  intendunt,  vt  confilia  de  vigore  et 
acie  eius  conferuanda  cognofcant.  Nimis  vero  ampla 
foret  tractatio,  fi  ad  omnia  opificia  et  artes  manuarias,  in 
quibus  oculorum  cura  habenda  ert,  refpicere  vellemus.: 
fufficit  igitur,  hac  occafione  tantum  cum  illis  agere,  qui,  li- 
terarum  ftudio  dediti,  artidua  le£tione  aliisque  vires  oculi 
•  poftulantibus  laboribus  has  partes  nimis  intendunt,  quo 
ex  monitis  quibusdam  intelligant,  quomodo  nobili  organo 
vifus  et  tunc  parcendum  fit,  cum  eius  minifterio  maxime 
indigemus.  Quamquam  enim  omnem  hanc  rem  breui 
traftatione  exhaurire  non  poflumus,  tamen  annitemur, 
vt,  quid  praecipue  in  oculorum  intentione  peccetur,  indi¬ 
cemus  et  corrigamus. 

Principio  ducimur  ad  puritatem  oculi,  in  quo  loco 
non  tantum  de  bulbo  externo,  quatenus  palpebris  obte¬ 
gitur,  matutino  tempore,  velvbipuluis  aliaue  peregrini 
corpora  cafu  infperfa  aut  illapfa  funr,  lauando  et  caute 
abftergendo;  fed  etiam  de  obtinenda  per  curam  oculi  in* 
<1  A  3  terna 

terna  humorum  puritate  et  pelluciditate  differendum  eft. 
Natura  heic  rei  egregie  profpexit.  Nam  cum  poft  lon¬ 
gam  quietem  euigilamus ,  vel  oculus  irritatus  eft ,  lacry- 
mae  copiofius  affluunt,  palpebris  mobilitatem  et  corneae 
fplendorem  reddunt,  indeque  fqualorem  vifcidum  ex  pal¬ 
pebris  et  glebas  ex  angulo  oculi  interno  abftergunt. 
Cum  autem  vel  tenuis  puluis,  antecedente  die  in  oculum 
illapfus,  vel  catarrhalis  faepe  humoris  affluxus  fqualorem 
in  palpebrarum  limbis  contrahat,  non  protinus  qui¬ 
dem,  fed,  poftquam  grata  ofcitatione  et  pandiculatione 
torporem  ex  corpore  excufflmus„  oculos  quoque  aqua 
frigidiufcula  exftergere  iuuat :  ita  enim  non  tantum  impuri¬ 
tates  remonentur,  fed  fibrae  etiam  non  nihil  excitantur  et 
quodammodo  roborantur. 

Monendi  tamen  hic  funt  multi,  qui  non  naturae  ad¬ 
monitiones  audiunt,  fed  vbique,  etiam  cum  fani  funt, 
prophyla&ica  medicamenta  quaerunt,  ne  per  nimiam 
oculi  curam  damnum  fibi  attrahant.  Commendantur 
nimirum  iis,  qui  oculorum  vires  contendunt,  varia  colly¬ 
ria,  interdum  .ex  liquoribus  non  adeo  noxiis,  v.c.  fucco  vi¬ 
tis  vernali  tempore  collecto,  interdum  vero  ex  fpirituofts 
aut  fortius  adftringentibus  particulis  conflantia,  quae 
quidem  medicamenta  in  variis  ophthalmiis  non  fine  fru- 
£lu  adhibentur;  attamen  et  tunc  caute  applicanda  funt,  ne 
fibras  tunicarum  nimium  adftringant  vel  ficcent,  nec  coa¬ 
gula  humorum  inducant,  ideoque  a  fano  oculo  prorfus 
aliena  funt. 

'•  •  V.  &  , 

A  puritate  autem  humorum  vniuerfalium  etiam  puri¬ 
tas  et  pelluciditas  humorum,  in  oculo  interno,  lecreto- 
rum,  pendet.  Notum  enim  eft,  vniuerfales  humorum  ca- 
cochymias,  .gtrabiliariam,  arthriticam,  fcabiofam,  aliasque, 
ad  oculum  conuerti,  de  quibus  vt  caudis  grauioris  Oph¬ 
thalmiae  hic  diderere  nolumus ,  cum  etiam  compertum 
fit ,  cacochymias  ex  immunditie  corporis  natas ,  et  in- 
primis  fudorem  pedum,  male  olentem,  fubito  fuppreffum, 
coecitatis  obortae  caudam  fuide.  Dicamus  igitur  de 
leuiori  et  catarrhali  Ophthalmia ,  quae  laepius  oritur,  fi  qui 
oculis  non  parcant.  Quae  fi  eos  afiicit,  quorum  oculi 
propter  literarum  tractationem  raro  quiefeunt,  omni  cum 
cura  videndum  eft,  vt  cito  difcutiatur :  quod  fi  enim  le- 
uiora  haec  mala  negligentius  curantur  r  et  habitualis  afflu- 
xus  redditur,  lippitudo  chronica  et  inde  enata  erofio  pal¬ 
pebrarum  lacrymas  acres  reddit :  qua  re  non  tantum  viae 
earundem  roduntur  et  faepe  indammantur,  fed  etiam 
interni  oculi  humores  fenfim  inquinantur  et  obnubilantur. 

His  vero  obiter  indicatis,  ad  contentionem  oculo¬ 
rum  progrediendum  eft,  quam  rem  non  apte  fatis  decla¬ 
rare  poterimus,  nili  de  lucis  radiis  moderate  admittendis 
antea  loquamur.  In  loco,  folis  Iplendore,  vel  nimia  can¬ 
delarum  et  lampadum  copia  illuftrato,  cuius  parietes  cal- 
ceobdufti  f  plendo  rem  repercutiunt,  verfari,  nonnullorum 
animos  excitat,  ita,  vt  fine  his  ftudia  traftare  nequeant ,  fed 
animi  hilaritatem  a  luce  mufei  proficifci  aftirment.  Verum 
quod  pauciores,  in  literis  occupati,  delebantur  tali  fplen- 
dore,  noftramque  reprehenfionem  merentur,  ad  eos  ma¬ 
gis 

gis  refpiciendum  eft,  qui  in  vmbraticum  locum  (e  con¬ 
ferunt,  et  a  nimia  lucis  excitatione  remoti  e  (Te  cupiunt.: 

Crepufculi  obfcuritas ,  vel  debilis  lunae  fplendor, 
vel  exigua  lampadis  flamma ,  quae  rebus  circumflantibus 
non  fatis  luminis  affundunt,  cogitationi  faepius  attentius 
protrahendae  fauent,  quoniam  ibi,  ab  omni  excitatione 
externa  remoti,  varias,  quas  interdiu  collegimus,  ideas  pon¬ 
derare  et  diiudicare,  ideoque  ad  veram  contentionem  ftu- 
diorum  duci  poflumus.  Neque  tamen  tunc  conuenit,  eas, 
quas  cogitando  aflequuti  fumus,  propofitiones  accurate  in 
chartam  confignare, oculosque  ad  nyclalopiam  adfuefacere; 
nifi  forte  didicerimus,  oculis  quali  claufis  characteres  quos¬ 
dam  mnemonicos  charta  confignare.  Cum  enim  et  tunc 
oculus  laedatur,  quando  in  obfcuro  loco  vnam  alteram- 
que  rem  tranfitorie  quidem ,  attamen  accurate  contem¬ 
plari  conamur ,  multo  maior  noxa  inde  oritura  eft ,  fi 
ftudium  videndi  continuemus. 

Non  omnibus  conceflum  efl,  mufeum  eligere,  quod 
aurorae  acceflus  amoeno  fplendore  illurtrat ,  et  animum 
ad  matutina  ftudia  excitat;  fuflicit tamen  in  quolibet  mu- 
feo  cum  aere  liberiore  etiam  moderata  lux.  In  eo  eli¬ 
gendo  itaque  id  praecipue  caueatur,  ne  feneftrae  lucem 
admittant  diuerfam  per  diuerfa  loca,  vt  a  duobus  lateri¬ 
bus,  vel,  quod  magis  nocet,  exoppofito  loco,  et  ita  du¬ 
plex  et  varia  lux,  ex  vna  parte  viuidior,  ex  altera  remilfior, 
res  contemplandas  afficiat,  qua  radiorum  varietate  vifio 
confunditur.  Vigor  itaque  oculorum  melius  conferua* 
tur,  fi  eruditi,  dum  res  fuas  agunt,  vni  vel  duplici  fene¬ 
ftrae 

ftrae,  lucem  moderatam  admittenti,  ita  fe '  opponunt ,  vt 
radii  refla,  vel,  fi  manu  dextra,  vti  fieri  folet,  fcribant,  a 
finiftra  parte  irruant,  et  locum  praecipuum  maxime,  to¬ 
tum  vero  conclaue  molliore  luce  repleant.  Cum  autem 
folis  fplendor  faepe  nimia  radiorum  vi  moleftiam  afferat, 
eo  quoque  attendant,  vt  interdum  plagulis  feneftrae  ob¬ 
ducendis  eum  temperent. 

Noflurna  vero  ftudia,  hyemali  potifiimum  tempore, 
eruditis  ideo  grata  et  tranquilla  funt,  quod  noftis  filen- 
tiurn  idearum  colleflionem  et  comparationem  non  tur¬ 
bat,  fed  iuuat:  noftrum  ergo  eft,  etiam  de  luce  candelarum 
et  lampadum  quaedam  addere.  Aequale  tamen  lumen  et  hic 
quaerendum  eft,  quod  nimirum  menfam,  in  qua  libri 
ponuntur,  clare,  reliquum  autem  conclaue  moderate  il- 
lullrat.  Flamma  ipfa,  quae  fplendorem  fpargit,  non  vi¬ 
brante  agitatione  moneatur, fed  tranquilla  fit:  qua  decauf- 
fa  et  ellychnii,  et  olei  aut  pinguedinis,  quae  flammam  alunt, 
rationem  habendam  efte  indicamus,  quae  res  tamen  cum 
Cx  oeconomicis  experimentis  pendeat,  a  nobis  non  fu- 
fius  recenfenda  erit.  Praeterea  etiam  cuilibetliberum  re¬ 
linquimus,  vtrum  in  his  vna  tantum,  an  duobus  flammis 
vtatur,  etfi  vnam  et  fatis  magnam  ideo  conuenire  cre¬ 
dimus,  quod  ab  ea  aequalis  fplendor  vndique  difpergitur, 
et  in  duplici,  rtifi  refle  difponatur,  duplex  lemper  radio¬ 
rum  vis  in  rebus  confpiciendis  apparet. 

v  Suflt nonnulli, qUi  concentratum  lumen  iis,  qui  ftu- 
diis  continuis  detinentur, falubre  putent;  vmbonem  igitur 
coni  truncati,  vel  alius  figurae,  ex  lamina  metallica  intus 

polita ,  vel  charta  conglutinata,  fuperficic  interna  argento 
obdufta,  flammae  circumdant,  vnde  acrior  fplendor  in  res 
contemplandas  deriuatur.  Sed  nimiam  et  fplendori  folis 
fimilem  lucem  collectis  his  radiis  excitari,  certum  efl,  quae 
non  tantum  in  fe  nocet ,  et  radiis  reflexis  oculum  iufto 
vehementius  afficit,  fed,  cum  inde  etiam  reliquum  concla- 
ue  obfcurum  reddatur,  et  oculi  fubinde  in  hanc  obfcu- 
ritatem  conuertendi  fint,  tanta  vmbrae  et  lucis  varietas, 
femel  iterum  que  percepta,  oculum  vehementer  laedit  et 
vifum  turbat.  Alii,  qui  lucem  vmbone  plano,  vel  non  ni¬ 
hil  incuruato,  vel  flammae  oppofito,  vel  fronti  applicato 
moderari  conantur,  in  eundem  errorem  incurrere  viden¬ 
tur:  quocunque  enim  modo  vmbonem  difponunt,  varian¬ 
tes  femper  radios  efficiunt.  Quam ob rem  his  auxiliis  fa- 
nos  nunquam  afluefaciendos  efle  arbitramur,  fed  iis  tan¬ 
tum  hanc  veniam  damus,  qui  forte  Ophthalmia  laboran¬ 
tes  negotium  aliquod,  fed  celeriter  exfequendum,  fibi  fu- 
munt,  cum  de  reliquo  oculis  morbo  affectis  parcendum 
fit.  Nonnulli  praeterea  ad  moderandos  lucis  radios,  in 
fcribendo  potiffimum,  non  alba,  fed  obfcuriore,  et  coeru¬ 
lea  faepe, charta  vtuntur,  ne  fplendoris  reflexi  vis  oculos 
fatiget :  cum  autem  atramenti  color  in  fubnigra  charta  li- 
neas  du&as  obfcurius  exprimat,  vere  dubitamus,  num  ex 
hoc  auxilio  magnum  in  oculos  redundaturum  fit  com¬ 
modum. 

Si  itaque  ab  aliis  negotiis  ad  contentionem  ftudio- 
rum  nos  conuertimus,  videndum  eft,  ne  matutino  tem¬ 
pore,  cum  vix  furreximus ,  et  vefpertino,  vbi  in  obfcu¬ 
riore 

riofe  conclaui  cogitationibus  tranquilli  inhaefimus,  pro¬ 
tinus  omnem  vim  lucis,  etiam  temperati,  admittamus,  fed 
fenfim  paulatimque  ad  legendum  et  fcribendum  acceda- 
damus:  ita  enim  oculi  non  fubito,fed  fenfim  ad  res  con¬ 
templandas  diriguntur,  et,  fi  fieri  debet,  intenduntur. 
Cum  autem  omnibus  his  etiam  moderatis  oculorum 
mutationibus,  vel  optimis  auxiliis  adhibitis,  vigor  eorum 
aliquo  femper  modo  infringatur,  diuturna,  licet  moderata 
fatis, intentio  oculorum  nunquam  concedenda  erit:  ii  po¬ 
tius,  qui  varia  opera  oculos  plus  exercent,  interdum  a  la¬ 
boribus  abilineant,  et  oculis  aliquam  quietem  permittant. 
Quemadmodum  vero  hoc  iis  fuademus,  qui  moderate  le¬ 
gendo  et  fcribendo  fludiis  incumbunt,  fic  multo  magis, 
qui  charactere  minuto  vtuntur,  vel  monetas  fplendentes 
examinant,  vel  aftronomicis  et  microfcopicis,  vel  chemicis 
operationibus,  fuforiis  praecipue,  vel  difquifitionibus  cor¬ 
porum  anatomicis  occupati  funt,  his  operibus  non  quo¬ 
tidie,  fed  interdum  tantum  inhaereant,  et  lucis  radios  fae- 
pe  nimis  concentratos  ita  dirigant,  vt  vim,  oculis  per  haec 
cundta  illatam,  aliquantum  temperent,  et  praeterea  oculo¬ 
rum  intentionem  interdum  relaxent. 

*• 

Nimis  longam  ingrederemur  tractationem,  paucis 
lludiorum  amicis  tantum  vtilem,  fi  ex  mufculorum  dire¬ 
ctione  et  motibus  bulbi,  pupillae  et  lentis  cryftallinae,  aliis¬ 
que  fabricae  oculi  conditionibus,  moderamen  lucis  effi¬ 
cientibus,  hanc  rem  anatomice  et  phyfiologice  difquirere 
vellemus :  fufficiet  certe,  fi  confe&aria,  vt  confilia  diaete- 

tica  ,  inde  eruamus.  Homines  iam  adulti  raro  lufci  et 
ftrabones  fiunt,  tantum  hoc  modo,  fi  fcribendo  et  legen¬ 
do  vnum  alterumque  oculum  ad  varia  obiedta  diuerfi- 
mode  detorquent,  et  ita  deprauatam  confuetudinem  in¬ 
ducunt.  Ad  hoc  itaque  vitium  ii ,  qui  pueros  in  initio 
ft udiorum  praecipue  regunt,  maxima  cum  cura  atten¬ 
dant,  cum  in  ea  aetate,  vt  in  aliis  rebus,  maxima  fit  con- 
fuetudinis  vis.  Sic  et  myopia  et  presbyopia  tunc  facilius 
oriuntur,  cum  obiectorum  longinquitas  et  propinquitas 
nimia  oculi  acliones  intendit,  et  mobilitatem  eius  in  rebus 
varie  diftantibus,  aequali  ratione  contemplandis,  tollit. 

'V  ,,  .  <  . .  ,  4  ■  ,  .  .  .  .  •  i-  , 

Cum  autem  haec  oculi  difpofitio  in  media  aetate 
iam  confirmata  fit,  haud  pauca  incommoda,  in  conten¬ 
tione  ftudiorum  inde  oritura,  praeuidemus.  Etfi  enim 
haec  deprauata  videndi  confuetudo  quali  naturalis  fit, 
myopes  et  presbytae  faepe  per  plures  annos  videndo  cer¬ 
tum  locum  attingunt,  myopes  porro,  qui  corneam  et 
lentem  nimis  conuexam  habent,  fenio  appropinquante, 
eas  partes  quodammodo  depreffiores  habent :  haud  ta¬ 
men  negandum  eft,  nimiam  contentionem  oculi,  quae 
cum  his  vitiis  coniun&aeft,  eum  vel  fatigare,  vel,  vitia 
humorum  inducendo,  vifum  prorfus  laedere. 

•  '  ■  '  '  '  •  7 

Vitris  tunc  opus  elt  vifum  iuuantibus.  Myopes 
quidem,  ad  propiora  contemplanda  afiueti,  cum  interdum 
remotiora  intueri  cupiunt,  vitro  vel  plano,  vel  .non  nihil 
concauo  vtuntur,  quod  vno  oculo  claufo  alteri  admo- 

aent,  et  ita  res  oppofitas  clarius  cernunt.  Quibus  etfi 
hoc  auxilium  denegandum  non  eft,  monendi  tamen  funt, 
ne  crebrius  eo  vtantur,  varia  enim  ratione  vtrumque 
oculum  eiusque  teneras  partes  ftringendo ,  tandem  im¬ 
mobilitatem  quandam,  denfitatem  et  obfcuritatem  varia¬ 
rum  oculi  partium  efficiunt. 

Presbyopes  in  contrarium  vitium  incurrunt ,  et  mi¬ 
nutos  characteres  aliasque  res,  nonnifi  multum  diftan- 
tes,  re£te  videre  poffunr,  quod  quidem  fine  vi,  quae  ocu¬ 
lis  infertur,  fieri  nequit.  Atque  fi  tantum  obiter  res  quas¬ 
dam  intuentur,  valida  oculi  torfio  non  adeo  improbanda 
eft ;  fin  diu  alicui  ftudio  inhaerent,  et  plures  horas  conten¬ 
tione  lectioni  impendunt ,  peripicillis  non  nihil  conue- 
xis ,  oculorum  tamen  difpofitioni  aptis ,  vtrumque  ocu¬ 
lum  muniant,  quo  fine  moleftia  diu  hoc  auxilio  vtan¬ 
tur,  nec  ad  vitra  nimis  conuexa,  iufto  citius  prioribus 
fubftituenda,  cogantur.  Perfpicilla  vero  confueta  vtrique 
oculo  apponi  et  varia  ratione  in  hoc  fitu  figi  volumus, 
quo  vifus  et  tunc  fine  agitatione  fiat:  ii  enim,  qui  vi¬ 
trum  magnum  conuexum  inter  legendum  manu  tenent, 
et  ita  magnitudine  characterum  aucta  iuuantur,  omnino 
vituperandi  funt,  cum  continua  vitri  agitatio  requiratur, 
qua  radii  fere  femper  turbantur ,  et  ita  oculus  faepe  con¬ 
funditur.  ■  ■  j 

4  r 

Cum  autem  in  variis  remediorum  generibus  minuti 
characteres  literarum  vifum  nihilo  minus  tandem  debili- 

tent,  aflidui  1  iteraram  cultores  monendi  funt,  vt  a  Ie£Vio- 
ne  horum  librorum  diuturna  abftineant,  et  ea  tantum,  ne- 
cellitate  iubente,  celeriter  et  ex  parte  perluftrent  et  confe¬ 
rant.  Male  itaque  fibi  confulunt,  qui  ea  aetate,  qua  ad- 
huc  oculorum  acies  viget ,  ad  minutos  characteres  lite- 
rarum  manum  affuefcunt ;  experientia  enim  docuit,  col¬ 
lectos  hos  iuuenilis  induftriae  fruftus  illis  in  adulta  iam 
aetate,  multo  magis  fenio  appropinquante,  prorfus  inutiles 
fuiffe.  Ex  libris,  forma  maxima  impreflis,  cum  attenta 
le6tioneperlultrantur,h2ud  exiguum  or;itur  incommodum: 
non  tantum  enim  litus  corporis  minus  aptus  eligendus 
elt,  fed  directio  varia  oculorum  ad  variam  diltantiam 
eorum  vim  vehementer  infringit.  Quam  ob  rem  huic 
lectioni  rarius  inhaerendum  elt,  eas  tantum  partes,  quo¬ 
rum  notitia  nobis  maxime  necelfaria  elt,  tranfitoria  opera 
perfer utari  debemus. 

Dum  ad  finem  properamus,  de  auxilio  quodam,  ocu¬ 
lorum  aciem  conferuante,  breuiter  differendum  elt.  Sunt 
enim,  qui  fumum  herbae  nicotianae  ore ,  vel  puluerem 
naribus haultum,  oculorum  aciei  vtilem  arbitrentur.  Etfi 
vero  non  negandum  elt,  in  catarrhali  laepe  Ophthalmia 
vfum  nicotianae,  inprimis  brafilienfis  nigrae,  foetore  ma¬ 
xime  moleltae,  et  humores  ab  oculis  deriuare,  et  inde  ali¬ 
quam  vim  roborantem  exferere ,  hoc  tamen  de  medica- 
mentofo  tantum  vfu  dici  poterit,  ideoque  vt  in  genere,  fic 
potiffimum  contentioni  ftudiorum  afluetis,  diffuademus 
crebriorem  vfum  huius  herbae,  vel  aliarum  rerum,  qui¬ 
bus 

bus  illa  corrigitur,  quocunque  modo  in  confuetudinem 
mutatum,  nec  vnquam  hoc  praefidium  fanitatis  admitten¬ 
dum  cenfemus. 

Ad  literarum  ftudia  fumma  cum  cura  tractanda  Vir 

Perilluftris  et  GenerofiffimusDominusRVDOLPHVS 
„FERDINANDVS  liber  baro  de  SIL- 
VERSTEIN  ET  PILNICKAV  doftrinaenoftrae 

alumnos  beneficiis  largiter  diftributis  excitauit,  dignus 
propterea,  qui  ab  iis  laudetur ,  quorum  res  his  benefi¬ 
ciis  hactenus  adiutae  fuerunt.  Exhibebunt  itaque  hoc 
grati  animi  teftimonium. 

IOANNES  GOTTFRIDVS  SCHOEN KNECHT» 

GOLDBERGA  SILESIVS 
S.  S.  THEOL.  STVDIOSVS 
De  fuauitate  vitae  laboriofae  exponet. 

CHRIST1ANVS  GOTTLIEB  GEYSER, 

GORLICIO  LVSATVS 
L  L.  STVDIOSVS 

De  amabili  iuris  naturae  facie ,  beneficentiae  liber  alitatis- 
que  commendatione  maxime  confpicua ,  differet. 

CHRISTIANVS  FRIDERICVS  TRAVGOTT 

FLEMM1NG, 

LVCCA  MISNICVS 
MEDICINAE  CVLTOR 

De  natura  medicinam  docente  aget. 

Ad  has  orationes  beneuole  audiendas  recto¬ 
rem  ACADEMIAE  MAGNIFICVM,  COMITES 
1LLVS  TRIS  S  IMOS  ,  VTRIVSQVE  REIPVBLI- 
CAE  PROCERES  GRAVISSIMOS,  nec  nOll  GE¬ 
NEROSISSIMOS  atque  nobilissimos  com¬ 
militones,  ea,  qua  decet,  humanitate  inuitamus. 
P.  P.  Lipfiae.  Dominica  Mifericord.  Dom.  A.  O.  R. 
MDCCLXVI. 

